CELEX: 32022D0241
Language: ro
Date: 2022-02-21 00:00:00
Title: Decizia (PESC) 2022/241 a Consiliului din 21 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

21.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 40/23
               
            
         DECIZIA (PESC) 2022/241 A CONSILIULUI
         din 21 februarie 2022
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Decizia 2014/145/PESC (1).
                  
               
                     (2)
                  
                  
                     Uniunea Europeană nu recunoaște și condamnă în continuare anexarea ilegală a Crimeei și a orașului Sevastopol de către Federația Rusă și, prin urmare, nu recunoaște așa-numitele alegeri desfășurate în peninsula Crimeea, anexată în mod ilegal.
                  
               
                     (3)
                  
                  
                     În urma organizării de către Federația Rusă a așa-numitelor alegeri pentru Duma de Stat în septembrie 2021 în „Republica Autonomă Crimeea” și orașul Sevastopol, anexate în mod ilegal, Consiliul consideră că cinci persoane fizice ar trebui să fie adăugate pe lista persoanelor, entităților și organismelor cărora li se aplică măsurile restrictive prevăzută în anexa la Decizia 2014/145/PESC pentru rolul lor în subminarea sau amenințarea integrității teritoriale, a suveranității și a independenței Ucrainei.
                  
               
                     (4)
                  
                  
                     Prin urmare, anexa la Decizia 2014/145/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Persoanele enumerate în anexa la prezenta decizie se adaugă pe lista care figurează în anexa la Decizia 2014/145/PESC.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 21 februarie 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).
      
      
         
            ANEXĂ
            Următoarele persoane se adaugă pe lista persoanelor, entităților și organismelor care figurează în anexa la Decizia 2014/145/PESC:
            
               
                            
                        
                        
                           Nume
                        
                        
                           Date de identificare
                        
                        
                           Motive
                        
                        
                           Data includerii pe listă
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Sexul: masculin
                           Data nașterii: 27.8.1973
                           Locul nașterii: Alma-Ata, RSS Kazahă (în prezent Kazahstan)
                           Cetățenie: rusă
                        
                        
                           Membru al Dumei de Stat a Federației Ruse de la 19 septembrie 2021. Ales din «Republica Autonomă Crimeea» anexată în mod ilegal, în așa-numita «circumscripție Simferopol».
                           Membru al Partidului Rusia Unită, aflat la guvernare.
                           Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a așa-numitei «Republici Crimeea» în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Sexul: masculin
                           Data nașterii: 31.1.1966
                           Locul nașterii: Petrovka, oblastul Crimeea, RSS Ucraineană (în prezent Ucraina)
                        
                        
                           Membru al Dumei de Stat a Federației Ruse de la 19 septembrie 2021. Ales din «Republica Autonomă Crimeea» anexată în mod ilegal, în așa-numita «circumscripție Yevpatoria».
                           Membru al Partidului Rusia Unită, aflat la guvernare.
                           Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a așa-numitei «Republici Crimeea» în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Sexul: feminin
                           Data nașterii: 8.1.1974
                           Locul nașterii: Khmelnytskyi, RSS Ucraineană (în prezent Ucraina)
                        
                        
                           Membră a Dumei de Stat a Federației Ruse de la 19 septembrie 2021. Aleasă din orașul Sevastopol, anexat în mod ilegal, în așa-numita «circumscripție Sevastopol».
                           Membră a Partidului Rusia Unită, aflat la guvernare.
                           Prin asumarea acestei calități și prin acțiunile întreprinse în această calitate, ea a depus eforturi pentru o integrare sporită a orașului Sevastopol, anexat în mod ilegal, în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Sexul: feminin
                           Data nașterii: 11.7.1983
                           Locul nașterii: Kyzyl, Republica Tuva, RSFS Rusă (în prezent Federația rusă)
                        
                        
                           Șefa Comisiei electorale din Sevastopol, care a participat la organizarea așa-numitelor alegeri din septembrie 2021 în «Republica Autonomă Crimeea» și orașul Sevastopol, anexate în mod ilegal.
                           Prin asumarea acestei calități și prin acțiunile întreprinse în această calitate, a sprijinit și a pus în aplicare în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Sexul: masculin
                           Data nașterii: 13.6.1990
                        
                        
                           Șef adjunct al Comisiei electorale din Sevastopol, care a participat la organizarea așa-numitelor alegeri din septembrie 2021 în «Republica Autonomă Crimeea» și orașul Sevastopol, anexate în mod ilegal.
                           Membru al Partidului Rusia Unită, aflat la guvernare.
                           Prin asumarea acestei calități și prin acțiunile întreprinse în această calitate, a sprijinit și a pus în aplicare în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.
                        
                        
                           21.2.2022”